Anexa nr.7 

la Instrucţiunea cu privire la modul de elaborare şi 

actualizare a planurilor cadastrale şi geometrice
Semnarea materialelor din dosarele tehnice
1. Foaia de titlu a dosarului tehnic: conducătorul întreprinderii sau persoana împuternicită prin ordin, cu aplicarea ştampilei, executantul lucrării.

2. Actul şi schema de stabilire a hotarului în cazul atribuirii terenului proprietate publică a unităţii administrativ-teritoriale (UAT) în proprietate privată sau folosinţă:

· pentru hotare generale – specialistul în reglementarea regimului funciar a primăriei, beneficiarul, executantul şi titularii de drepturi a terenurilor adiacente proprietate publică a statului, în cazul în care terenul adiacent proprietate publică a statului nu a fost înregistrat. În cazul în care apar conflicte (suprapuneri, goluri) între hotarul terenului înregistrat şi cel elaborat pe segmentele respective, documentul va conţine semnăturile titularilor de drepturi a terenurilor înregistrate;
· pentru hotare fixe – specialistul în reglementarea regimului funciar a primăriei, beneficiarul, executantul lucrărilor, titularii de drepturi ale terenurilor adiacente. 

Pe document se va aplica ştampila întreprinderii care execută lucrarea, şi a titularilor de drepturi (persoane juridice) ale terenurilor adiacente.

3. Actul şi schema de stabilire a hotarului în cazul delimitării terenurilor proprietate publică a statului: beneficiarul, primarul, specialistul în reglementarea regimului funciar a primăriei, reprezentanţii terenurilor proprietate publică a statului ale terenurilor adiacente. În cazul în care apar conflicte (suprapuneri) cu terenurile înregistrate – semnătura titularilor de drepturi ale acestor terenuri. Se va aplica ştampila întreprinderii care execută lucrarea,  administraţiei publice locale (APL), a beneficiarului, a titularilor de drepturi (persoane juridice) ale terenurilor adiacente.
4. Actul de constatare pe teren: beneficiarul, executantul şi titularii de drepturi ale terenurilor adiacente ale căror hotare se modifică. Pe document se va aplica ştampila întreprinderii care execută lucrarea, şi a titularilor de drepturi ale terenurilor adiacente (persoane juridice).
5. Planul geometric al bunului imobil:

· în cazul atribuirii terenurilor proprietate publică a UAT: executantul, specialistul în reglementarea regimului funciar a primăriei, primarul. Pe plan se va aplica ştampila primăriei respective şi a executantului;

· în cazul terenurilor proprietate publică a statului: executantul, specialistul responsabil din cadrul Agenţiei Relaţii Funciare şi Cadastru (ARFC), directorul general al ARFC. Pe plan se va aplica ştampila executantului şi a Agenţiei.

· în cazul actualizării planului cadastral: executantul şi beneficiarul, cu aplicarea ştampilei executantului. 

· în cazul formării bunurilor imobile exclusiv proprietatea publică a statului: executantul, beneficiarul, coproprietarii, specialistul în reglementarea regimului funciar a primăriei, primarul, cu aplicarea ştampilei executantului şi a primăriei;

· în cazul formării bunurilor imobile proprietate publică a statului: executantul, beneficiarul, coproprietarii, specialistul responsabil din cadrul ARFC, directorul general al ARFC. Pe plan se va aplica ştampila executantului şi a Agenţiei.

